Ігар Алегавіч Аўдзееў

Ігар Алегавіч Аўдзееў () — беларускі кіназнавец, кінакрытык.

 Біяграфія 
Скончыў Беларускі дзяржаўны ўніверсітэт ў 1981 годзе, аспірантуру Інстытута мастацтвазнаўства, этнаграфіі і фальклору імя Кандрата Крапівы НАН Беларусі ў 1987 годзе.

У 1986 годзе стажыраваўся ва Усесаюзным дзяржаўным інстытуце кінематаграфіі.

З’яўляецца лаўрэатам дзвюх прэмій Беларускага саюза кінематаграфістаў у 1996 і 2000 гадах, прэміі Гільдыі кінаведаў і кінакрытыкаў Саюза кінематаграфістаў Расіі ў 1999 годзе.

Працаваў у рэспубліканскай прэсе, аддзеле кіно і тэлебачання ІМЭФ.

Аўтар навуковай канцэпцыі стварэння і развіцця Музея гісторыі беларускага кіно. З’яўляўся кіраўніком Музея гісторыі Беларускага кіно.

Сфера навуковых інтарэсаў — сучасная практыка і тэндэнцыі развіцця экранных мастацтваў, праблема захавання і папулярызацыі кінаспадчыны.

 Выбраныя публікацыі 
 Усе беларускія фільмы: Ігравое кіно (1926—1970). Каталог-даведнік. Т. 1. Аўтары-складальнікі: І. Аўдзееў, Л. Зайцава) — Мінск,1996
 Хто прымусіць бегчы чарапаху, альбо Навошта нам патрэбны музей кіно? // На экранах. 1999., № 7.
 Гісторыя кінамастацтва Беларусі: у 4-х т. Т. 4 (у сааўт. з Л. Зайцавай, А. Карпілавай, Г. Шнур). — Мінск, 2004

 Спасылкі 
Белорусское кино. Персоналии / Сост. О. Нечай, науч. ред. О. Нечай. — Мн.: Ковчег, 2007. — 504 с.: ил. — ISBN 978-985-6756-37-8

Катэгорыя:Кіназнаўцы Беларусі
Катэгорыя:Кінакрытыкі Беларусі